# Tímabundið starfsleyfi

**fyrir áramótabrennu 31. desember 2021 sunnan Gulaþings í Kópavogi**

## Leyfishafi; Árni Þór Árnason, kt. 240366 - 5179

Heilbrigðisnefnd Hafnarfjarðar- og Kópavogssvæðis hefur móttekið umsókn Árni Þórs Árnasonar kt. 240366 - 5179, dags. 3. nóvember 2021 þar sem sótt er um leyfi til að halda áramótabrennu á fyrirhuguðu svæði suðvestan við Gulaþing 20-40 í Þingahverfi í Kópavogi. Nefndin veitir tímabundið starfsleyfi vegna áramótabrennu sem halda á þann 31. desember 2021.

Umbeðið leyfi er veitt fyrir ofanskráða starfsemi með vísan í 6. gr. reglugerðar nr. 550/2018 *um losun frá atvinnurekstri og mengunarvarnaeftirlit* og lið 10.6 *um brennur þar sem ætla má að bruni standi yfir í meira en tvo tíma* í viðauka X við sömu reglugerð og með vísun í reglugerð *um meðhöndlun úrgangs* nr. 737/2003.

**Brennustjóri og ábyrgðarmaður: Magnús Sigurðsson, kt. 151273-5649, s. 858 1131**

**tölvupóstur:** [**arni.arnason@rubix.com**](mailto:arni.arnason@rubix.com) **og** [**go4it@simnet.is**](mailto:go4it@simnet.is)

# Staðsetning: Á vegfyllingu í væntanlegu vegstæði sunnan við hús að Gulaþingi nr. 20-40 í Kópavogi.

# (Til upplýsingar: Brennan verður á sama stað og áður)

**Gildis- og ábyrgðarsvið:**

Leyfið tekur til áramótabrennu með ofangreinda staðsetningu þann 31.12.2021 með skilyrðum um að ákvæðum gildandi laga og reglugerða *um hollustuhætti og mengunarvarnir* hverju sinni sé fylgt, sem og lögum og reglugerðum *um meðferð elds og varir gegn gróðureldum* og lögum og reglugerðum *um meðhöndlun úrgangs*, lögreglusamþykktum og **með fyrirvara um að fylgt sé reglugerðum heilbrigðisráðuneytis varðandi sóttvarnir og samkomutakmarkanir** og neðangreindum skilyrðum:

**Skilyrði:**

1. **Óheimilt er að hefja söfnun í brennu fyrr en endanlegt leyfi sýslumanns höfuðborgarsvæðisins liggur fyrir ásamt jákvæðri umsögn Slökkviliðs.**
2. Veitt er leyfi fyrir allt að **200** m**3** að stærð enda sé stærð hennar í samræmi við IV. kafla (bálkestir) í reglugerð nr. 325/2016 um meðferð elds og varnir gegn gróðureldum.
3. Óheimilt er að kveikja í brennunni ef vindátt er óhagstæð að mati lögreglu.
4. Verði notuð olía, við uppkveikju ber að halda notkun hennar í lágmarki. Eingöngu má nota olíu sem afhent er beint frá olíufélagi. Í úrgangsolíu geta verið hættuleg spilliefni. Þá skal ekki hella á brennuna fyrr en í fyrsta lagi einum klukkutíma áður en kveikt er í.
5. Á brennustæði skal vera þykkur og þéttur leirkenndur jarðvegur sem getur bundið olíu og fangað þau spilliefni sem niður fara.
6. Ábyrgðarmanni brennu er skylt að sjá svo um að á brennu fari ekki óæskilegur eldsmatur á borð við sorp, plast- og gúmmíefni (s.s. plastkassar, fiskkör, netaafskurður, bíldekk og þess háttar), gagnvarið efni, dósir og tunnur með fljótandi eða föstum efnum (s.s. lím- og málningarafgöngum) eða annað sem getur valdið hættulegum sprengingum. Því þarf að vakta brennustæði eða að takmarka aðgengi að svæðinu.
7. Vöktun á brennu skal vera samfelld sbr. ákvæði í 25. gr. í reglugerð nr. 325/2016 um meðferð elds og varnir gegn gróðureldum.
8. Leyfishafi skal sjá um að brennustæði sé hreinsað sem fyrst að brennu lokinni og ösku og öðrum úrgangsefnum verði fargað í samráði við áhaldahús bæjarins.
9. Ofanskráð ákvæði taka mið af bestu aðstæðum. Áskilin er réttur til að gera frekari kröfur ef aðstæður krefja s.s. varðandi olíunotkun.

**Leyfishafi er ábyrgur fyrir því** **að ákvæðum starfsleyfis sé fylgt.**

Garðabær; 30.11.2021

Tore Skjenstad

heilbrigðisfulltrúi